Η Κυβέρνηση δημιούργησε το νομικό πλαίσιο για τη διαχείριση όλων των χρεών των ελεύθερων επαγγελματιών, δηλαδή:

* Χρέη προς τράπεζες (τόσο ενεργές όσο και υπό εκκαθάριση)
* Χρέη προς δημόσιο (ΔΟΥ, Τελωνεία, ΟΤΑ κλπ)
* Χρέη προς ασφαλιστικά ταμεία (ΤΕΒΕ, ΙΚΑ, ΤΣΑΥ, ΤΣΑ, ΤΣΜΕΔΕ, ΤΝ, ΤΣΠΕΑΘ, ΝΑΤ κλπ)
* Χρέη προς ιδιώτες προμηθευτές

**Το νομικό πλαίσιο προβλέπει:**

* Διαγραφή («κούρεμα) χρεών
* Αποπληρωμή σε μακροχρόνιες δόσεις
* Ελάχιστο ποσό μηνιαίας αποπληρωμής (δηλ. 50 € προς Δημόσιο & ΕΦΚΑ)
* Επιδότηση στεγαστικού δανείου από το Κράτος
* Προστασία τραπεζικών λογαριασμών από κατασχέσεις (ακατάσχετο)

**Οι ελεύθεροι επαγγελματίες είναι όλοι όσοι έχουν εισόδημα από επιχειρηματική δραστηριότητα μέσω της έκδοσης αποδείξεων ή/και τιμολογίων παροχής υπηρεσιών και έχουν κάνει έναρξη εργασιών στην Εφορία (δηλ. έχουν «μπλοκάκι»). Παραδείγματα:**

* Τεχνίτες: ηλεκτρολόγοι, υδραυλικοί, μάστορες – οικοδόμοι, χειριστές μηχανημάτων
* Επιστήμονες: μηχανικοί, δικηγόροι, γιατροί, οικονομολόγοι – λογιστές, σύμβουλοι επιχειρήσεων κλπ
* Παραϊατρικά επαγγέλματα: μασέρ – φυσικοθεραπευτές, νοσοκόμοι κλπ
* ΜΜΕ: δημοσιογράφοι, τεχνικοί (μοντέρ, καμεραμάν), γραφίστες, διαφημιστές κλπ
* Καλλιτέχνες: τραγουδιστές, ζωγράφοι, λογοτέχνες, συγγραφείς, σκηνοθέτες, ηθοποιοί κλπ
* Εμπόριο: πωλητές – πλασιέ, ασφαλιστές
* Οδηγοί: TAXI, φορτηγών – βυτιοφόρων κλπ

**Για κάθε ελεύθερο επαγγελματία υπάρχει και μια ξεχωριστή λύση!**

Οι Ελεύθεροι επαγγελματίες μπορούν να κινηθούν είτε εξωδικαστικώς ή δικαστικώς:

Α. Εξωδικαστικώς:

* + Μπορούν να κάνουν αίτηση στο Νόμο Εξωδικαστικού Μηχανισμού, μέσω της ηλεκτρονικής πλατφόρμας της Ειδικής Γραμματείας Διαχείρισης Ιδιωτικού Χρέους: [www.keyd.gov.gr](http://www.keyd.gov.gr) και να ρυθμίσουν τα χρέη προς δημόσιο και ασφαλιστικά ταμεία.
	+ Μπορούν να κάνουν αίτηση στην τράπεζα ή τον εκκαθαριστή (δηλ. μια πρώην τράπεζα που έχει κλείσει), με χρήση του αναθεωρημένου Κώδικα Δεοντολογίας Τραπεζών, που λαμβάνει υπόψη τις εύλογες δαπάνες διαβίωσης και να ρυθμίσουν τα χρέη προς τράπεζες

Β. Δικαστικώς:

* + Μπορούν να κάνουν αίτηση στο Νόμο Κατσέλη – Σταθάκη, δηλώνοντας ότι είναι μικρο-έμποροι (δηλ. φυσικά πρόσωπα χωρίς πτωχευτική ικανότητα).
	+ Ρυθμίζουν όλα τα χρέη τους (δημόσιο, τράπεζες, προμηθευτές κλπ)
	+ Παράλληλα μπορούν να προστατέψουν την πρώτη κατοικία τους, καθώς και το εύλογο εισόδημα διαβίωσης.

**ΚΑΙΡΙΑ ΕΠΙΣΗΜΑΝΣΗ:**

Σύμφωνα με την ισχύουσα νομοθεσία, δεν θεωρείται ως ελεύθερος επαγγελματίας οποιοσδήποτε εργαζόμενος αποκτά εισόδημα μόνο από μισθωτή εργασία (ΙΚΑ), σε μόνιμη ή εποχιακή απασχόληση.

Ωστόσο οι εργαζόμενοι αυτοί μπορούν να κάνουν αίτηση στο Νόμο Κατσέλη – Σταθάκη, δηλώνοντας ότι αποτελούν υπερχρεωμένα νοικοκυριά και να ρυθμίσουν όλα τα χρέη τους (δημόσιο, τράπεζες, προμηθευτές κλπ)